חוק הארכת תקופות ודחיית מועדים בענייני הליכי מס ומענקי סיוע (נגיף הקורונה החדש – הוראת שעה – תיקוני חקיקה), התש"ף–2020 
הצעת חוק ממשלתית, הכנסת ה-23
פורסם: ספר החוקים, חוברת 2830, עמ' 242, 2020-07-21T00:00:00+03:00
חוק זה קובע כי בחישוב התקופות שנקבעו בדיני המס להליכים שונים הנוגעים לנישומים ולרשות המיסים, התקופה הקובעת (מיום 22 במרס 2020 עד יום 31 במאי 2020) לא תבוא במניין, אם מועדי תחילתן של התקופות חלים לפני תום התקופה הקובעת ואם מועד סיומן של התקופות חלים בתקופה הקובעת או בחודשיים שאחריה. בנוסף, קובע הארכת תקופות המסתיימות בחודשים מרס עד אוקטובר 2020 לעניין חוק מיסוי מקרקעין, וכן הארכת תקופות לעניין עיצומים כספיים וקנסות אזרחיים. כמו כן, החוק מעגן מענקי הסיוע לעצמאים ולשכירים בעלי שליטה, ומענקים לעסקים בעד השתתפות בהוצאות קבועות בתקופת ההתמודדות עם נגיף הקורונה וכן הארכת המועדים להגשת הבקשה לקבלת המענק, לפי העניין.